Bierlein tok den særskilte dommereksamen i 1975 og var dommer i bydelen Wien Innere Stadt og i Wiens straffedomstol. Fra 1977 var hun statsadvokat, deretter ansatt i justisdepartementet og ved Oberstaatsanwaltschaft i Wien. Fra 1990 til 2002 var hun som den første kvinne i stillingen som ledende statsadvokat («Generalanwältin») ved Oberster Gerichtshof, Østerrikes høyesterett.